b'\n_START_ARTICLE_\nMercedes-Benz SLS AMG\n_START_SECTION_\nDesign\n_START_PARAGRAPH_\nSLS AMG er utviklet for \xc3\xa5 v\xc3\xa6re en moderne variant av den klassiske Mercedes-modellen 300SL Gullwing. Bilen har derfor et langt panser, kup\xc3\xa9en er plassert sv\xc3\xa6rt langt bak \xe2\x80\x93 rett foran bakakselen \xe2\x80\x93 og bilens hekk er sv\xc3\xa6rt kort. Coup\xc3\xa9varianten av SLS AMG er ogs\xc3\xa5 utstyrt med m\xc3\xa5kevinged\xc3\xb8rer, som svinger oppover, i stedet for s\xc3\xa5kalte sommerfugld\xc3\xb8rer som p\xc3\xa5 SLR McLaren \xe2\x80\x93 som svinger opp og frem. Ved en rundvelt kan begge d\xc3\xb8rene l\xc3\xb8snes fra bilen slik at passasjerene kan komme seg ut av bilen.\n_START_SECTION_\nSLS AMG med elektrisk drift\n_START_PARAGRAPH_\nMercedes-Benz planlegger ogs\xc3\xa5 en elektrisk utgave av SLS AMG. Denne modellen inneholder fire elektriske motorer p\xc3\xa5 hvert hjul, med en kombinert effekt p\xc3\xa5 392 kW og 800 Nm. Batteriene er v\xc3\xa6skekj\xc3\xb8lte litium ion-batterier p\xc3\xa5 400V.'